ananddey/assamese-wiki-corpus huggingface dataset:
এৰিন হোলেণ্ড

এৰিন ভিক্টোৰিয়া হোলেণ্ড (ইংৰাজী: Erin Victoria Holland; জন্ম: ২১ মাৰ্চ ১৯৮৯) এগৰাকী অষ্ট্ৰেলিয়ান গায়িকা, টেলিভিছন ঘোষিকা, মডেল, নৃত্যশিল্পী, দানশীল কৰ্মী আৰু সৌন্দৰ্য প্ৰতিযোগিতাৰ খিতাপধাৰী। তেওঁ ২০১৩ চনৰ ২০ জুলাইত মিছ ৱৰ্ল্ড অষ্ট্ৰেলিয়া খিতাপ অৰ্জন কৰিছিল।

তেওঁ পাকিস্তান ছুপাৰ লীগৰ ৪, ৫, ৭, ৮, ৯ আৰু বৰ্তমানৰ ১০ নম্বৰ সংস্কৰণত এগৰাকী ক্ৰীড়া ঘোষিকা হিচাপে কাম কৰিছে। ইয়াত তেওঁ খেলপথাৰৰপৰা খেলসমূহৰ বিৱৰণ দিয়াৰ লগতে খেলৰ পৰৱৰ্তী অনুষ্ঠানসমূহো পৰিচালনা কৰে। তেওঁ অষ্ট্ৰেলিয়াৰ ক্ৰিকেটাৰ বেন কাটিংৰ সৈতে বিবাহপাশত আবদ্ধ হৈছে।

প্ৰাৰম্ভিক জীৱন

হোলেণ্ডৰ জন্ম সুদূৰ উত্তৰ কুইন্সলেণ্ডৰ কেন্সত হৈছিল। তেওঁৰ পিতৃ-মাতৃৰ নাম আছিল ত্ৰিছ আৰু মাৰ্ক হোলেণ্ড। তিনি বছৰ বয়সৰপৰাই তেওঁৰ সংগীতৰ প্ৰতি অনুৰাগ গঢ়ি উঠিছিল, যেতিয়া তেওঁৰ দেউতাকে তেওঁক ৰেকৰ্ডাৰ বজাবলৈ শিকাইছিল। ২০০৬ চনত কেন্স ষ্টেট হাইস্কুলৰপৰা উত্তীৰ্ণ হোৱাৰ পিছত তেওঁ জলপানী লাভ কৰিছিল। চিডনী বিশ্ববিদ্যালয়ৰ দ্য উইমেনছ কলেজৰপৰাও এৰিনে সংগীতৰ জলপানী লাভ কৰিছিল, য’ত তেওঁ স্নাতক ডিগ্ৰীৰ ৪ বছৰ সময় অতিবাহিত কৰিছিল।

তেওঁ শাস্ত্ৰীয় কণ্ঠ সংগীত, ক্লাৰিনেট আৰু থিয়ৰী এ.এম.ই.বি পৰীক্ষাত উন্নত অৰ্হতা অৰ্জন কৰাৰ লগতে জাজ আৰু টেপ ডান্স পৰীক্ষাতো সফলতা লাভ কৰিছে।

মডেলিং কেৰিয়াৰ

মিছ ৱৰ্ল্ড অষ্ট্ৰেলিয়া ২০১৩

২০১৩ চনৰ ২০ জুলাইত হোলেণ্ডে ৩২ গৰাকী চূড়ান্ত প্ৰতিযোগীক পৰাস্ত কৰি মিছ ৱৰ্ল্ড অষ্ট্ৰেলিয়াৰ খিতাপ দখল কৰে। প্ৰতিযোগিতাৰ প্ৰতিভা (টেলেণ্ট) শাখাৰ বাবে হোলেণ্ডে ১৯৭২ চনৰ সংগীতভিত্তিক চলচ্চিত্ৰ কেবাৰেটৰপৰা "মেবি দিছ টাইম" গীতটো গাইছিল আৰু মিছ ৱৰ্ল্ড অষ্ট্ৰেলিয়া টেলেণ্টৰ খিতাপৰ সৈতে প্ৰথম স্থান লাভ কৰিছিল। ইয়াৰ পিছত তেওঁ ইণ্ডোনেছিয়াৰ বালিত অনুষ্ঠিত মিছ ৱৰ্ল্ড আন্তঃৰাষ্ট্ৰীয় প্ৰতিযোগিতাত অষ্ট্ৰেলিয়াক প্ৰতিনিধিত্ব কৰিছিল। তেওঁ নিজৰ এই সফলতাৰ কৃতিত্ব পৰিয়াল, বন্ধু-বান্ধৱী আৰু মিছ ৱৰ্ল্ড অষ্ট্ৰেলিয়া প্ৰতিষ্ঠানক প্ৰদান কৰে।

মিছ ৱৰ্ল্ড ২০১৩

২০১৩ চনৰ ২৮ ছেপ্টেম্বৰত হোলেণ্ডক 'মিছ ৱৰ্ল্ড কণ্টিনেণ্টেল কুইন অৱ বিউটি, ওচেনিয়া' সন্মানেৰে বিভূষিত কৰা হয় আৰু তেওঁ ১৩০খন দেশৰ ভিতৰত সামগ্ৰিক প্ৰতিযোগিতাৰ শীৰ্ষ ১০ জনীয়া তালিকাত স্থান লাভ কৰে। প্ৰতিযোগিতাৰ প্ৰতিভা শাখাৰ বাবে তেওঁ ১৯৯০ চনৰ সংগীত নাটক জেমিল এণ্ড হাইডৰপৰা "চামৱান লাইক ইউ" গীতটো পৰিৱেশন কৰিছিল আৰু তাত তেওঁ প্ৰথম ৰানাৰ্ছ-আপ খিতাপ পাইছিল। ইয়াৰ উপৰি হোলেণ্ডে সমাজসেৱামূলক শাখা 'বিউটি উইথ এ পাৰ্পাজ'ত প্ৰথম ৰানাৰ্ছ-আপ আৰু সাক্ষাৎকাৰ শাখাত অষ্টম স্থান লাভ কৰিছিল।

মিছ ৱৰ্ল্ড ওচেনিয়া হিচাপে হোলেণ্ডে প্ৰতিযোগিতাৰ পিছৰেপৰা মিছ ৱৰ্ল্ড সংস্থাৰ সৈতে বিভিন্ন দেশ ভ্ৰমণ কৰিছে। তেওঁ চীন আৰু আমেৰিকা যুক্তৰাষ্ট্ৰত অনুষ্ঠান পৰিৱেশন কৰাৰ লগতে শেহতীয়াকৈ ইংলেণ্ডত অনুষ্ঠিত আন্তঃৰাষ্ট্ৰীয় 'মিষ্টাৰ ৱৰ্ল্ড ২০১৪' প্ৰতিযোগিতাত বিচাৰক হিচাপে অংশগ্ৰহণ কৰিছিল।

সমাজসেৱামূলক কাম

প্ৰাক্তন সৌন্দৰ্য ৰাণী হিচাপে হোলেণ্ড আন্তঃৰাষ্ট্ৰীয় 'বিউটি উইথ এ পাৰ্পাজ' চ্যাৰিটিৰ এগৰাকী দূত। ইয়াৰ জৰিয়তে তেওঁ অষ্ট্ৰেলিয়াৰ নৰ্দান টেৰিটৰীত অৱস্থিত লিলা কমিউনিটি নামৰ এটা দুৰ্গম খিলঞ্জীয়া সম্প্ৰদায়ক সহায় কৰাৰ কামত সক্ৰিয়ভাৱে জড়িত হৈ পৰিছে। তেওঁ 'ভেৰাইটি, দ্য চিলড্ৰেনছ চেৰিটি' আৰু 'মেক-এ-উইচ ফাউণ্ডেশ্যন'ৰ সৈতেও জড়িত। ইয়াৰ উপৰি তেওঁ ৰোনাল্ড মেকডোনাল্ড চেৰিটিক সমৰ্থন কৰি 'মেকহেপ্পি ডে'ৰ এম্বেছাদৰ হিচাপে কাম কৰি আহিছে।

তথ্যসূত্ৰ

বাহ্যিক সংযোগ

অধিকাৰিক ৱেবছাইট

শ্ৰেণী:অষ্ট্ৰেলিয়াৰ ব্যক্তি
শ্ৰেণী:গায়িকা
শ্ৰেণী:মডেল
শ্ৰেণী:সৌন্দৰ্য প্ৰতিযোগী
জে জে শোভা

জাভুৰ জগদীশপ্পা শোভা (; জন্ম ১৪ জানুৱাৰী ১৯৭৮) কৰ্ণাটকৰ ধৰৱাদৰ ওচৰৰ পশুপতিহাল নামৰ গাঁৱৰ এজন ভাৰতীয় পেছাদাৰী ট্ৰেক এণ্ড ফিল্ড খেলুৱৈ। বৰ্তমান ভাৰতৰ তেলেংগানাৰ ছেকেণ্ডৰাবাদত বাস কৰে। হেপ্টাথলনত অংশগ্ৰহণ কৰিছিল আৰু ২০০৩ চনত উদ্বোধনী আফ্ৰিকান-এছিয়ান গেমছত এই ইভেণ্টৰ বিজয়ী হৈছিল। ২০০৪ চনত তেওঁৰ ব্যক্তিগত শ্ৰেষ্ঠ ৬২১১ পইণ্ট লাভ কৰাটো ৰাষ্ট্ৰীয় অভিলেখ।

২০০৪ চনত এথেন্সত অনুষ্ঠিত অলিম্পিক গেমছত তেওঁৰ প্ৰদৰ্শনৰ বাবেই তেওঁ বাতৰিৰ শিৰোনাম দখল কৰিছিল, য’ত জেভেলিন থ্ৰ’ৰ উপ-শেষ ইভেণ্টত আঘাতপ্ৰাপ্ত হোৱাৰ পিছতো সাতটা শাখাৰ হেপ্টাথলন ইভেণ্ট সম্পূৰ্ণ কৰিছিল। খেলপথাৰৰ পৰা কঢ়িয়াই নিবলগীয়া হৈছিল যদিও বাওঁ ভৰিৰ গোৰোহাত টানকৈ বান্ধি থৈ উভতি আহি চূড়ান্ত ইভেণ্টত (৮০০ মিটাৰ) ৩য় আৰু ৬১৭২ পইণ্টেৰে সামগ্ৰিকভাৱে ১১ নম্বৰ স্থান দখল কৰে। গ্ৰিটি অভিনয়ৰ বাবে ২০০৪ চনৰ অৰ্জুন বঁটাৰে সন্মানিত হৈছিল।

২০০৮ চনৰ বেইজিং অলিম্পিকত হেপ্টাথলন ইভেণ্টত ৫৭৪৯ পইণ্ট লাভ কৰি ২৯ নম্বৰ স্থান লাভ কৰে।

আন্তঃৰাষ্ট্ৰীয় প্ৰতিযোগিতা

ক প্ৰতিনিধিত্ব কৰিছে
২০০২ চনত
এছিয়ান চেম্পিয়নশ্বিপ
কলম্বো, শ্ৰীলংকা
২য়
হেপ্টাথলন
৫৭৭৫ পইণ্ট

এছিয়ান গেমছ
বুছান, দক্ষিণ কোৰিয়া
৩য়
হেপ্টাথলন
৫৮৭০ পইণ্ট
২০০৩ চনত
আফ্ৰিকান-এছিয়ান গেমছ
হাইদৰাবাদ, ভাৰত
১ম
হেপ্টাথলন
৫৮৮৪ পইণ্ট
২০০৪ চনত
অলিম্পিক গেমছ
এথেন্স, গ্ৰীচ
১১ নং
হেপ্টাথলন
৬১৭২ পইণ্ট
২০০৬ চনত
এছিয়ান গেমছ
দোহা, কাটাৰ
৩য়
হেপ্টাথলন
৫৬৬২ পইণ্ট
২০০৭ চনত
এছিয়ান চেম্পিয়নশ্বিপ
আম্মান, জৰ্ডান
২য়
হেপ্টাথলন
৫৩৫৬ পইণ্ট
২০০৮ চনত
এছিয়ান ইনড'ৰ চেম্পিয়নশ্বিপ
দোহা, কাটাৰ
৪ৰ্থ
পেণ্টাথলন
৩৮৬০ পইণ্ট

অলিম্পিক গেমছ
বেইজিং, চীন
২৯ নং
হেপ্টাথলন
৫৭৪৯ পইণ্ট

তথ্য সংগ্ৰহ

শ্ৰেণী:এথলেটিকছ
শ্ৰেণী:ভাৰতৰ ৰাষ্ট্ৰীয় বঁটা আৰু সন্মান
শ্ৰেণী:অৰ্জুন বঁটা বিজয়ী
কাজি

কাজি (; ) কাজাখাস্তানৰ আক্কুলি জিলাৰ এটা নিমখীয়া হ্ৰদ।

অৱস্থান

হ্ৰদটোৰ অৱস্থান কাজি গাঁৱৰপৰা প্ৰায় ১.৫ কিমি দক্ষিণত, মালিবেৰপৰা ২৫ কিমি উত্তৰ–পশ্চিমত আৰু ৰাছিয়া–কাজাখাস্তান সীমান্তৰপৰা প্ৰায় ৭০ কিমি পশ্চিমত। জিলাৰ মুখ্য কচেৰী আক্কুলি দক্ষিণ–পশ্চিমত ৩০ কিমি দূৰত।

ভূগোল

কাজি হ্ৰদটো ইৰটিছ অৱবাহিকাৰ অংশ। ই কুলুন্দা সমতলৰ টেকটনিক খাদত অৱস্থিত। বৰ্লি হ্ৰদ উত্তৰ–পশ্চিমত ১১ কিমি, কিজিলটুছ পূব–দক্ষিণ–পূৱৰ দিশত ৬ কিমি আৰু চেইটেন উত্তৰত ২২ কিমি দূৰত অৱস্থিত।

উদ্ভিদ আৰু প্ৰাণীজগত

হ্ৰদটোক ষ্টেপ উদ্ভিদে আগুৰি আছে। পানীৰ নিমখমাত্ৰা বেছি। ই পশুধনৰ বাবে উপযোগী নহয়। সেউজীয়া–নীলা পানী, উচ্চ নিমখমাত্ৰা আৰু কম গভীৰতা হ্ৰদটোক কুলুন্দা অঞ্চলৰ অন্যান্য নিমখীয়া জলাশয়সমূহৰ সৈতে মিলাই ৰাখে।

জলবিদ্যা

হ্ৰদটোৰ প্ৰধান জলোৎস নোকোৱা (endorheic) বধৰ ধৰণৰ। বৃষ্টিপাত আৰু বৰফ-গলনৰ পানী হ্ৰদটোৰ মুখ্য উৎস, আৰু গ্ৰীষ্মকালত বাষ্পীভৱনৰ হাৰ অধিক হোৱাৰ ফলত নিমখসঞ্চয় বেছি হয়। হ্ৰদখনৰ পানীত কেলচিয়াম, মেগনে'ছিয়াম আৰু সালফেটৰ মাত্ৰা উচ্চ। ২০১৯ চনৰ পানী-ৰসায়ন গৱেষণাত দেখুওৱা মতে কাজি হ্ৰদৰ টাইপ “chloride–sulfate brine lake” ৰূপে শ্ৰেণীবদ্ধ।

অধ্যয়ন আৰু বৈজ্ঞানিক গুৰুত্ব

কাজি হ্ৰদটো কুলুন্দা সমতলৰ নিমখীয়া লেকবোৰৰ হাইড্ৰ'জিক পৰিৱৰ্তন অধ্যয়নৰ বাবে গুৰুত্বপূৰ্ণ। ইউৰেশিয়ান ভূ-বিজ্ঞান প্ৰতিষ্ঠানৰ মতে, অঞ্চলটোৰ নিমখলেকসমূহৰ পানী-তৰঙ্গ, বাষ্পীভৱন অনুপাত আৰু জল-ৰাসায়নিক সাইকল জলবায়ু পৰিৱৰ্তন সূচক ৰূপে ব্যৱহাৰ হয়।

স্থানীয় ব্যৱহাৰ

হ্ৰদটোৰ উচ্চ নিমখমাত্ৰাৰ কাৰণে ই সাধাৰণ কৃষিশ্ৰেণীৰ পানীসূত্ৰ বা প্ৰাণীচৰণৰ বাবে উপযোগী নহয়। যদিও, ওচৰৰ কিছুমান গাঁৱৰ লোকসকলে গ্ৰীষ্মকালত হ্ৰদৰ নিমখ–পানীৰ চিকিৎসামূলক গুণৰ উল্লেখ কৰে আৰু স্থানীয় চিকিৎসা-পদ্ধতিত ই ছালৰ ৰোগ উপশমত লাভকাৰী বুলি ধাৰণা আছে।

পৰিৱেশীয় অৱশ্থা

হ্ৰদটোৰ চাৰিওফালে আধা-ৰিক্ত (semi-arid) জলবায়ু, কম উদ্ভিদবৃদ্ধি আৰু উচ্চ বাষ্পীভৱন অঞ্চলৰ বৈশিষ্ট্য। বৃহৎ অৱবাহিকাৰ অভাৱৰ ফলত হ্ৰদটোৰ বছৰি আয়তন সলনি হয়, বিশেষকৈ খৰাং-বছৰত হ্ৰদখন উল্লেখযোগ্যভাৱে সংকুচিত হয়। অঞ্চলটিত জলবায়ু পৰিৱৰ্তনৰ প্ৰভাৱ বেছি দেখা যায় আৰু ২০১০–২০২৩ সময়ছোৱাত গ্ৰীষ্মৰ তাপমাত্ৰা আৰু বাষ্পীভৱনৰ হাৰ দুয়ো বৃদ্ধি পোৱা প্ৰমাণিত।

তথ্যসূত্ৰ

বাহ্যিক সংযোগ

পাভলোডাৰ ৰাজ্যৰ নিমখীয়া হ্ৰদসমূহৰ জল–ৰসায়ন সংশ্লিষ্ট গৱেষণা

শ্ৰেণী:কাজাখাস্তান
শ্ৰেণী:এছিয়া
শ্ৰেণী:হ্ৰদ
কুন্দাৰ ভকত

কুন্দাৰ ভকত (১৮-১৯ শতিকা) মোৱামৰীয়া সম্প্ৰদায়ৰ কৈৱৰ্তকুলীয়া ভকত আছিল। প্ৰকৃত নাম আছিল লাইমন। কিন্তু কাঠ কুন্দত দিয়া কামত পাকৈত আছিল বাবে কুন্দাৰ ভকত বুলি জনাজাত হৈছিল। মোৱামৰীয়া দমনৰ সময়ত পলাই গৈ ডিব্ৰুগড়ৰ গিনিচুক নামে ঠাইত থাকিবলৈ লয়। তাতে নিজকুলৰ মানুহক শৰণ-ভজন দিয়াৰ অধিকাৰ পায়।

তথ্য সমল

শ্ৰেণী:সংক্ষিপ্ত জীৱনী
এৰমেলিণ্ডা

এৰমেলিণ্ডা কাৰ্ডোজো (; ৭ মে' ১৯০৮ – অজ্ঞাত) ভাৰতীয় চলচ্চিত্ৰৰ নিৰ্বাৰ যুগৰ এগৰাকী ভাৰতীয় অভিনেত্ৰী আছিল; যিগৰাকী এৰমেলিন বা মঞ্চনাম সুধাবালা বুলিও পৰিচিত। হিন্দী চলচ্চিত্ৰ জগতৰ কাপুৰ পৰিয়ালৰ পিতৃপুৰুষ পৃথ্বীৰাজ কাপুৰক চলচ্চিত্ৰ অভিনয়লৈ অনাৰ কৃতিত্ব তেওঁক প্ৰায়ে দিয়া হয়। পেচেন্চ কুপাৰ, ৰুবী মায়াৰ্ছ আৰু সীতা দেৱীৰ সৈতে তেওঁক ১৯২০ আৰু ১৯৩০ দশকৰ "অগ্ৰণী তাৰকা" হিচাপে কৃতিত্ব দিয়া হয়, যিয়ে তেওঁলোকৰ পুৰুষ সমকক্ষসকলতকৈ অধিক গণ আকৰ্ষণ লাভ কৰিছিল।

কেৰিয়াৰ

১৯২২ চনত ষ্টাৰ ফিল্মছৰ বেনাৰত ভীষ্ম পিতামহ ছবিখনৰ জৰিয়তে কাৰ্ডোজোৱে নিজৰ কেৰিয়াৰ আৰম্ভ কৰিছিল। ছবিখনত তেওঁৰ বিপৰীতে অভিনেতা মদনৰায় ৱকিলে অভিনয় কৰিছিল। গোৱা মূলৰ তেওঁ প্ৰথম অভিনেত্ৰী আছিল। তেওঁ প্ৰায় ষাঠিখনছবিত অভিনয় কৰিছিল আৰু তেওঁক মৰমেৰে "ভাৰতৰ মেৰী পিকফৰ্ড" বুলি কোৱা হৈছিল। সুলোচনাৰ সৈতে তেওঁক ভাৰতীয় চলচ্চিত্ৰৰ অন্যতম প্ৰাৰম্ভিক কালৰ যৌন প্ৰতীক হিচাপে পৰিগণিত হয়, কাৰণ তেওঁলোক অত্যধিক কামুকতা প্ৰদৰ্শন কৰিছিল।

কৰ্মক্ষেত্ৰত যৌন নিৰ্যাতনৰ বিৰুদ্ধে থিয় দিয়া প্ৰাৰম্ভিক কালৰ চলচ্চিত্ৰ শিল্পী হিচাপেও কাৰ্ডোজোক কৃতিত্ব দিয়া হয়। ১৯২৭ চনৰ ১৫ ছেপ্টেম্বৰত টাইমছ অৱ ইণ্ডিয়াত প্ৰকাশিত এটা খবৰ, “Film Star's Story; Incidents at Hill Station”ত প্ৰকাশ পাইছিল যে শ্ৰীকৃষ্ণ চিনেমা কোম্পানীৰ পৰিচালক আৰু চেয়াৰমেনৰ বিৰুদ্ধে অশ্লীল আক্ৰমণৰ অভিযোগ উত্থাপন কৰি তেওঁ আদালতলৈ গৈছিল। মাথেৰাণত বুৰ্খাৱালী ছবিৰ শ্বুটিঙৰ সময়ত কেমেৰামেন চতুৰ্ভাই পেটেল আৰু চলচ্চিত্ৰ পৰিচালক কাঞ্জিভাই ৰাথোড়ে তেওঁৰ হোটেলৰ কোঠাত প্ৰৱেশ কৰি অপমান কৰা বুলি অভিযোগ কৰিছিল। গোচৰটোৰ বিচাৰ কৰা প্ৰথমজন দণ্ডাধীশে “এই অভিযোগবোৰ মিছা বুলি প্ৰমাণ পাই তেওঁক ১০০ টকা দিবলৈ নিৰ্দেশ দিয়ে। কিন্তু দ্বিতীয়জন ন্যায়াধীশে এই ৰায় লুটিয়াই দিয়ে; কাৰণ কাৰ্ডোজোক এগৰাকী অশিক্ষিত আৰু নৈতিকভাবে শিঠিল আৰু বেয়া সংগ থকা মহিলা বুলি ভাবি প্ৰথম দণ্ডাধীশে তেক্ষপাতিত্ব কৰা বুলি তেওঁ বিবেচনা কৰে।

ব্যক্তিগত জীৱন

কাৰ্ডোজোৱে সেই সময়ৰ এজন আগশাৰীৰ টায়েট্ৰিষ্ট (থিয়েটাৰ অভিনেতা) ছাইব ৰ’চাৰ সৈতে বিবাহপাশত আবদ্ধ হয়। তেওঁ অভিনয় কৰা আটাইতকৈ জনপ্ৰিয় থিয়েটাৰ প্ৰডাকচন আছিল ১৯৩২ চনৰ ১৭ অক্টোবৰত মঞ্চস্থ কৰা লুচিটেনিয়ান ড্ৰামেটিক কোম্পানীৰ “আলমা ভেটাট ছ'ৰগাৰ”।

প্ৰসংগ

বাহ্যিক সংযোগ

শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:নিৰ্বাক চলচ্চিত্ৰৰ অভিনেত্ৰী
শ্ৰেণী:ভাৰতীয় অভিনয় শিল্পী
আশাপুৰা মাতা

আশাপুৰা মাতা দেৱীৰ এটা স্বৰূপ আৰু কচ্ছৰৰ অন্যতম মুখ্য দেৱী। দেৱীৰ নাম অনুসৰি তেওঁ তেওঁৰ ভক্তৰ ইচ্ছা আৰু আকাংক্ষা পূৰণ কৰে বুলি বিশ্বাস কৰা হয়। এটা বিশিষ্ট বৈশিষ্ট্য হ'ল এই যে আশাপুৰা মাতাৰ বেছিভাগ মূৰ্তিত দেৱীৰ ৭যোৰ চকু থাকে।

তেওঁৰ মন্দিৰসমূহ মুখ্যতঃ গুজৰাটত পোৱা যায়। ৰাজস্থান আৰু গুজৰাটৰ কিছুমান লোকে তেওঁক
অন্নপূৰ্ণা দেৱীৰ অৱতাৰ বুলি গণ্য কৰে।

কুলদেৱী

তেওঁ বহুতো কচ্ছী সম্প্ৰদায়ৰ কুলদেৱী। ইয়াৰোপৰি বিলোৰ আৰু মুখ্যতঃ চৌহান, জাদেজা ৰাজপুত, কাটচ ৰাজ্য, নৱানগৰ ৰাজ্য, ৰাজকোট, মৰ্ভি, গোণ্ডাল ৰাজ্য আম্বলিয়াৰা ৰাজ্য আৰু ধ্ৰোল (বাৰিয়া ৰাজ্য)ৰ শাসনাধিষ্ঠ ৰাজবংশৰ গোত্ৰ দেৱতা। তেওঁ মুখ্য মন্দিৰ এটা কচ্ছৰৰ মাতা নো মধত অৱস্থিত, য'ত তেওঁক কচ্ছৰৰ জাদেজা শাসক সকলৰ কুলদেৱী আৰু অঞ্চলটোৰ মুখ্য গৃহদেৱতা হিচাপে উপাসনা কৰা হয়।

খিচদা গোটৰ দৰে সিন্ধি সম্প্ৰদায়েও আশাপুৰা মাতাক তেওঁলোকৰ কুলদেৱী হিচাপে উপাসনা কৰে। গুজৰাটৰ জুনাঘদত দেৱচন্দানী পৰিয়ালে তেওঁক কুলদেৱী বুলি উপাসনা কৰে। ইয়াত দেৱী গৰাকীৰ নামত উৎসৰ্গিত এটা মন্দিৰ আছে।

গুজৰাটত আনকি বহুতো চৌহান, পুৰবিয়া চৌহানৰ দৰে বাৰিয়া ৰাজপুত সকলেও তেওঁক কুলদেৱী বুলি উপাসনা কৰে। দেওৰা ৰাজপুতসকলেও তেওঁক কুলদেৱী হিচাপে বিশ্বাস কৰে। বিলোৰ, গৌৰ থাংকি, পণ্ডিত আৰু ডেভ পুষ্কৰ্ণ, সোমপুৰা ছালাতৰ দৰে ব্ৰাহ্মণ সম্প্ৰদায়েও তেওঁক কুলদেৱী হিচাপে উপাসনা কৰে। আনকি বৈশ্য সম্প্ৰদায় যেনে বিজয়বৰ্গীয়ে দেৱীৰ উপাসনা কৰে। ব্ৰহ্মা ক্ষত্ৰী জাতি, ৰাজকোটৰ ধ্ৰাফা, চুৰাটৰ ৰঘুবংশী লোহানা সম্প্ৰদায়ৰ সোধাই তেওঁক তেওঁলোকৰ কুলদেৱী হিচাপে উপাসনা কৰে।

মন্দিৰসমূহ

আশাপুৰা মাতাৰ মুখ্য আৰু মূল মন্দিৰটো কচ্ছৰৰ মাতা নো মধত অৱস্থিত, য'ত তেওঁক কচ্ছৰ জাদেজা শাসকৰ কুলদেৱী আৰু অঞ্চলটোৰ মুখ্য দেৱী হিচাপে উপাসনা কৰা হয়। দেৱীৰ আন এটা মন্দিৰো এই ভুজ অঞ্চলতে আছে, এই মন্দিৰটো সুৰক্ষিত চহৰৰ ভিতৰত অৱস্থিত, যি মূলতঃ পূৰ্বতে কচ্ছ ৰাজ্যৰ ৰাজধানী আছিল।

দেৱীৰ আন আন মন্দিৰ সমূহ ৰাজকোট, জচদানৰ অন্যান্য জাদেজা সকলৰ বসতি অঞ্চলটো পোৱা যায়, মৰবি, গোণ্ডাল, জামনগৰ, ঘুমলি,

তথ্যসূত্ৰ

শ্ৰেণী:হিন্দু দেৱী
৫২এ নং ৰাষ্ট্ৰীয় ঘাইপথ (ভাৰত)

৫২এ নং ৰাষ্ট্ৰীয় ঘাইপথ অৰুণাচল প্ৰদেশৰ বান্দৰদেৱাত আৰম্ভ হৈ অসমৰ গহপুৰত শেষ হৈছে। এই ৰাষ্ট্ৰীয় ঘাইপথটোৰ দৈৰ্ঘ্য হৈছে ৫৭ কিঃমিঃ (৩৫ মাইল)। ইয়াৰে ১৫ কিঃমিঃ (৯.৩ মাইল) অসমত আৰু ৪২ কিঃমিঃ (২৬ মাইল) অৰুণাচল প্ৰদেশত আছে।

লগতে চাওক

List of National Highways in India

তথ্য সংগ্ৰহ

বাহ্যিক সংযোগ

NH network map of India

শ্ৰেণী:অসমৰ ৰাষ্ট্ৰীয় ঘাইপথসমূহ
শ্ৰেণী:অৰুণাচল প্ৰদেশৰ ৰাষ্ট্ৰীয় ঘাইপথসমূহ
শ্ৰেণী:ভাৰতৰ ৰাষ্ট্ৰীয় ঘাইপথসমূহ
ছ’ঞ্জা এম বেষ্ট

ছ’ঞ্জা মেৰী বেষ্ট এগৰাকী অষ্ট্ৰেলিয়ান-আমেৰিকান ভাইৰ’লজিষ্ট। ৰকি মাউণ্টেন লেবৰেটৰীৰ জন্মগত প্ৰতিৰোধ ক্ষমতা আৰু ৰোগজন্ম বিভাগৰ মুৰব্বী। বেষ্টে ফ্লেভিভাইৰাছক আৰ্হি হিচাপে ব্যৱহাৰ কৰি ৰোগ সৃষ্টিকাৰী ভাইৰাছ আৰু গৃহস্থৰ প্ৰতিৰোধ সঁহাৰিৰ মাজৰ পাৰস্পৰিক ক্ৰিয়াৰ ওপৰত গৱেষণা কৰে।

শিক্ষা

বেষ্টে বি.এছ. ইমিউন'লজী আৰু মাইক্ৰ'বায়'লজীত মেজৰ আৰু এডিলেইড বিশ্ববিদ্যালয়ৰপৰা প্ৰাণীবিজ্ঞানত দ্বিতীয় মেজৰ।
পি এইচ ডি লাভ কৰে। অষ্ট্ৰেলিয়ান নেচনেল ইউনিভাৰ্চিটিৰপৰা জৈৱ ৰসায়ন আৰু আণৱিক জীৱবিজ্ঞানত স্নাতক ডিগ্ৰী লাভ কৰে য'ত তেওঁ মাইক্সোমা ভাইৰাছৰ ৰোগজন্মৰ বিষয়ে অধ্যয়ন কৰে।

কেৰিয়াৰ

বেষ্টে আৰ এম এলত গৱেষক হিচাপে থাকে আৰু ২০০৭ চনত তেওঁ এগৰাকী কৰ্মচাৰী বিজ্ঞানী হয়। তেওঁ ফ্লেভিভাইৰাছৰ ৰোগজন্মৰ লগত জড়িত ভাইৰাছ-গৃহস্থৰ পাৰস্পৰিক ক্ৰিয়াৰ অনুসন্ধান কৰিছিল। এই সময়ছোৱাতে তেওঁৰ জন্মগত প্ৰতিৰোধ ক্ষমতা আৰু এই জটিল গৃহস্থৰ প্ৰতিক্ৰিয়াসমূহ এৰাই চলিবলৈ ফ্লেভিভাইৰাছে ব্যৱহাৰ কৰা আণৱিক ব্যৱস্থাৰ প্ৰতি আগ্ৰহ গঢ় লৈ উঠিছিল।
২০০৯ চনত বেষ্টে ৰোগ সৃষ্টিকাৰী ভাইৰাছ আৰু গৃহস্থৰ প্ৰতিৰোধ সঁহাৰিৰ মাজৰ পাৰস্পৰিক ক্ৰিয়াৰ ওপৰত তেওঁৰ অধ্যয়ন সম্প্ৰসাৰণৰ বাবে টেন্যুৰ-ট্ৰেক অনুসন্ধানকাৰী হিচাপে এটা স্বতন্ত্ৰ পৰীক্ষাগাৰ স্থাপন কৰে। জন্মগত প্ৰতিৰোধ ক্ষমতা আৰু ৰোগজন্মৰ অংশৰ মুৰব্বী। বেষ্টে আৰ এন এ ভাইৰাছৰ সংক্ৰমণৰ পিছত আৰম্ভণিতে প্ৰতিৰোধ ক্ষমতা সক্ৰিয় হোৱাৰ আধাৰত থকা ব্যৱস্থাসমূহ আৰু উদীয়মান ভাইৰাছে কেনেকৈ এই প্ৰাৰম্ভিক সঁহাৰিসমূহ এৰাই চলি ৰোগ সৃষ্টি কৰে, সেই বিষয়ে অনুসন্ধান কৰে। তেওঁৰ ভাইৰাছৰ মডেলসমূহৰ ভিতৰত উদীয়মান ফ্লেভিভাইৰাছ (যেনে জিকা ভাইৰাছ আৰু এনকেফেলাইটিছ) আৰু ফাইলোভাইৰাছ (ইবোলা ভাইৰাছ) আদি অন্তৰ্ভুক্ত।

বঁটা আৰু সন্মান

২০১১ চনত বেষ্টে জন্মগত প্ৰতিৰোধ সঁহাৰিৰ ফ্লেভিভাইৰাছ দমনৰ কামৰ বাবে বিজ্ঞানী আৰু অভিযন্তাৰ বাবে ৰাষ্ট্ৰপতিৰ আৰম্ভণিৰ কেৰিয়াৰ বঁটা লাভ কৰে।

তথ্যসূত্ৰ

শ্ৰেণী:চিকিৎসাবিদ
চাৰ্ব'-ক্ৰ'ৱেচীয় ৱিকিপিডিয়া

চাৰ্ব'-ক্ৰ'ৱেচীয় ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ চাৰ্ব'-ক্ৰ'ৱেচীয় সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান প্ৰবন্ধ আছে।

পৰিসংখ্যা

চনত চাৰ্ব'-ক্ৰ'ৱেচীয় ৱিকিপিডিয়াৰ টা প্ৰবন্ধ, গৰাকী সম্পাদক, গৰাকী প্ৰশাসক আৰু টা ফাইল আছে। মুঠ সম্পাদনা সংখ্যা ।

বাহ্যিক সংযোগ

চাৰ্ব'-ক্ৰ'ৱেচীয় ৱিকিপিডিয়া

তথ্য সংগ্ৰহ

শ্ৰেণী:ৱিকিপিডিয়াসমূহ
অনুপমা হোস্কেৰে

অনুপমা হোস্কেৰে ভাৰতৰ কৰ্ণাটক ৰাজ্যৰ এগৰাকী পুতলা কলাকাৰ। ভাৰত চৰকাৰৰ সাংস্কৃতিক মন্ত্ৰালয়ৰ পৰা পুতলা শাখাত জ্যেষ্ঠ ফেল’শ্বিপ লাভ কৰা অনুপমাই পুতলা কলাৰ বাবে সংগীত নাটক অকাডেমী বঁটা, আৰু পদ্মশ্ৰীকে ধৰি বহু বঁটাবাহন লাভ কৰিছে।

জীৱনী

১৯৬৪ চনৰ ২০ ডিচেম্বৰত কৰ্ণাটকৰ বেংগালুৰুত অনুপমাৰ জন্ম হৈছিল। তেওঁ অতি কম বয়সতে কৰ্ণাটকী সংগীত আৰু প্ৰয়াত গুৰু নৰ্মদা আৰু প্ৰয়াত ভি. কৌশিকৰ ওচৰত ভৰতনাট্যমৰ প্ৰশিক্ষণ লবলৈ আৰম্ভ কৰে।

অনুপমাই ১৯৮৭ চনত বি.এম.এছ. কলেজ অফ ইঞ্জিনিয়াৰিঙৰ পৰা অভিযান্ত্ৰিক স্নাতক ডিগ্ৰী লাভ কৰে; দুটা স্নাতকোত্তৰ ডিগ্ৰী সমাপ্ত কৰে- কমিউনিকেচন ইঞ্জিনিয়াৰিঙত এম.ই. আৰু ১৯৯৩ চনত লং বিচৰ কেলিফৰ্ণিয়া ষ্টেট ইউনিভাৰ্চিটিৰ পৰা ইলেক্ট্ৰিকেল আৰু কম্পিউটাৰ ইঞ্জিনিয়াৰিঙত এম.এছ.। স্নাতকোত্তৰ ডিগ্ৰী লাভ কৰাৰ পিছত তেওঁ কিছুদিন আমেৰিকাৰ এটা আই টি কোম্পানীত কাম কৰে।

অনুপমাই গুৰু এম আৰ ৰংগনাথ ৰাওৰ পৰা পৰম্পৰাগত কৰ্ণাটকৰ ৰচী পুতলা কলাৰ বিষয়ে অধ্যয়ন কৰিছিল। অনুপমাই শিকিবলৈ অহাৰ সময়ত ৰাৱে প্ৰথমতে বিদেশত পঢ়াশুনা কৰা মধ্যবিত্তীয় মহিলা এগৰাকী পুতলাকলা শিকাৰ বাবে উপযোগী হ'ব নে নহয় সেই বিষয়ে সন্দেহ কৰিছিল যদিও পিছলৈ তেওঁৰ আগ্ৰহ দেখি পুতলানাচ প্ৰদৰ্শন আৰু পিছলৈ কাঠৰ পুতলা খোদিত কৰা শিকাবলৈ সন্মত হৈছিল। পিছলৈ ২০১১ চনত তেওঁ আৰু তেওঁৰ স্বামীয়ে মিৰ'স্লাভ ট্ৰেজটনাৰৰ সৈতে প্ৰাগত পুতলা নিৰ্মাণৰ কৰ্মশালা অনুষ্ঠিত কৰি চেক মেৰিয়নেট কাৰ্ভিং, জইণ্টিং আৰু ষ্ট্ৰিং কৌশল শিকিছিল।

তথ্য সংগ্ৰহ

শ্ৰেণী:পদ্মশ্ৰী বঁটা বিজয়ী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:পুতলা কলাকাৰ
পাতুৰি

পাতুৰি এক বঙালী ব্যঞ্জন। এই ব্যঞ্জন নিৰামিষ আৰু আমিষ উভয় ৰূপত ৰান্ধিব পাৰি। আমিষ ব্যঞ্জন মাছ পাতুৰিৰ ভিতৰত বিশেষকৈ ভেটকী মাছৰ পাতুৰি বৰকৈ জনপ্ৰিয়। এই ব্যঞ্জন তৈয়াৰ কৰিবলৈ কলপাতে গুৰুত্বপূৰ্ণ ভূমিকা পালন কৰে। কিয়নো উপাদানসমূহ কলপাতত মেৰিয়াই বান্ধি কম জুই বা ভাপত সিজোৱা হয়। নিৰামিষ পাতুৰিৰ বাবে পনীৰ, দালি, সন্দেশ ইত্যাদি ব্যৱহাৰ কৰা হয় আৰু আমিষ পাতুৰিৰ বাবে বিভিন্ন মাছ ব্যৱহাৰ কৰি ৰন্ধা হয়। মিঠা পানীৰ মাছ প্ৰধানকৈ মাছ পাতুৰি তৈয়াৰ কৰাত ব্যৱহাৰ কৰা হয়।

ব্যুৎপত্তি

পাতুৰি শব্দটো ‘পাত’ শব্দৰপৰাই উদ্ভৱ হোৱা বুলি ধাৰণা কৰা হয়। সেই অৰ্থে পাতেৰে মেৰিয়াই ৰন্ধা খাদ্যৰপৰাই পাতুৰি নামৰ সৃষ্টি হৈছে। এই ব্যঞ্জনবিদ কলপাত, কুমলীয়া লাউপাত বা কোমোৰাৰ পাতত মেৰিয়াই ৰন্ধা হয়।

ইতিহাস

পাতুৰিৰ উৎপত্তি বা উৎপত্তিস্থলৰ সঠিক সময় জানিব পৰা নাযায়। প্ৰাচীন আৰু মধ্যযুগীয় কালত বঙালী সম্প্ৰদায়ৰ লোকসকলৰ খাদ্যাভ্যাসত পাতুৰিৰ নাম বহু কম শুনা যায়। অৱশ্যে পাতুৰিৰ প্ৰস্তুতিৰ আভাস কবি মুকুন্দ মিশ্ৰই ৰচনা কৰা ‘বংশুলিমংগল’ কবিতাটোত পোৱা যায়। এই কবিতাটোত কবিয়ে উল্লেখ কৰিছে যে ৰুক্মিণীয়ে স্বামী ধূসাদত্তৰ বাবে প্ৰস্তুত কৰা অন্যতম ব্যঞ্জন আছিল পাতুৰি। ইয়াত সৰিয়হৰ লগত মাছ পাতুৰিৰ কথা উল্লেখ আছে।

প্ৰকাৰ

নিৰামিষ আৰু আমিষ প্ৰায় যিকোনো উপাদানেৰে পাতুৰি তৈয়াৰ কৰিব পাৰি। কিন্তু আমিষভোজী পাতুৰিৰ মাজত মাছ পাতুৰি বেছিকৈ দেখা যায়। বিভিন্ন মাছৰপৰা বিভিন্ন পাতুৰি প্ৰস্তুত কৰা হয়, যেনে- ভেটকী পাতুৰি, ইলিচ পাতুৰি, কাৱৈ পাতুৰি, ৰৌ পাতুৰি ইত্যাদি। মাছৰ উপৰি কণীৰ পাতুৰি আৰু মাছৰ কণীৰ পাতুৰি তৈয়াৰ কৰা হয়। মিছা মাছেৰেও পাতুৰি প্ৰস্তুত কৰা হয়, যাক মিছামাছৰ পাতুৰি বুলি জনা যায়। ইয়াত মূলতঃ সাগৰীয় মিছামাছ ব্যৱহাৰ কৰা হয়।

নিৰামিষভোজীৰ মাজত বিভিন্ন জনপ্ৰিয় পাতুৰিৰ নিৰামিষ সংস্কৰণ আছে। দালি পাতুৰি দালি ব্যৱহাৰ কৰি তৈয়াৰ কৰা হয়। ইয়াৰ ভিতৰত মচুৰ দালিৰ পাতুৰি উল্লেখযোগ্য। পাতুৰি গাখীৰজাতীয় সামগ্ৰীৰপৰাও তৈয়াৰ কৰা যেনে- পনীৰ, চানা আদি ব্যৱহাৰ কৰি পাতুৰি তৈয়াৰ কৰা হয়। যাক ক্ৰমে পনীৰ পাতুৰি আৰু চানা পাতুৰি বুলি জনা যায়। গাখীৰৰপৰা তৈয়াৰী বিখ্যাত বাংলা মিঠাই সন্দেশৰপৰাও পাতুৰি তৈয়াৰ কৰা হয়।
{| class="wikitable sortable" style="font-size: 90%"
+পাতুৰি বৈচিত্ৰ্য

তথ্যসূত্ৰ

বাহ্যিক সংযোগসমূহ

শ্ৰেণী:অপৰ্যালোচিত অনুবাদসহ পৃষ্ঠা
শ্ৰেণী:ৰন্ধনপ্ৰণালী
ৰেচেল হোৱাইট

ৰেচেল হোৱাইট (ইংৰাজী: Rachel White) এগৰাকী ভাৰতীয় অভিনেত্ৰী, গায়িকা, গীত ৰচনাৰ সৈতে জড়িত সংগীত শিল্পী আৰু কলাকাৰ যিয়ে মূলতঃ হিন্দী আৰু বাংলা ছবিত কাম কৰে। তেওঁ বলীউডৰ ছবি উংলী (২০১৪) আৰু বাংলা ছবি হৰ হৰ ব্যোমকেশ (২০১৫), দেৱী (২০১৭) আৰু ৱান (২০১৭)-ত অভিনয় কৰিছে।

প্ৰাৰম্ভিক জীৱন

ভাৰতৰ কলকাতাত জন্মগ্ৰহণ কৰা ৰেচেলে কলকাতাৰ লৰেটো কনভেণ্ট স্কুলৰপৰা স্কুলীয়া শিক্ষা সমাপ্ত কৰে আৰু পৰৱৰ্তী সময়ত কলকাতা বিশ্ববিদ্যালয়ৰপৰা ইংৰাজী (অনাৰ্চ) ডিগ্ৰী লাভ কৰে।
ৰেচেলে আমেৰিকা যুক্তৰাষ্ট্ৰ ভিত্তিক ফেশ্বন ব্ৰেণ্ড 'যোগ দ্য লেবেল'ৰ সৈতে কাম কৰিছিল। ইয়াত তেওঁৰ ফটো সম্বলিত সামগ্ৰীবোৰ আমেৰিকা আৰু ইউৰোপত নিৰ্মাণ কৰি সমগ্ৰ বিশ্বতে বিক্ৰী কৰা হৈছিল।

মি টু সক্ৰিয়তা

২০১৮ চনৰ ১২ অক্টোবৰত ৰেচেলে বলীউডৰ মি টু আন্দোলনৰ অংশ হিচাপে চলচ্চিত্ৰ পৰিচালক সাজিদ খানৰ বিৰুদ্ধে যৌন নিৰ্যাতনৰ অভিযোগ উত্থাপন কৰে। আন এগৰাকী অভিনেত্ৰী চেলোনি চোপ্ৰা আৰু ৰেচেল হোৱাইটৰ অভিযোগে খানক হাউচফুল ৪ ছবিৰ পৰিচালনাৰপৰা আঁতৰি আহিবলৈ বাধ্য কৰাইছিল। লগতে একাধিক যৌন নিৰ্যাতনৰ অভিযোগৰ বাবে ইণ্ডিয়ান ফিল্ম এণ্ড টেলিভিছন ডাইৰেক্টৰ এছ’চিয়েচনৰ (IFTDA) পৰা তেওঁক এবছৰৰ বাবে নিলম্বন কৰা হৈছিল।

তথ্যসূত্ৰ

বাহ্যিক সংযোগ

ৰেচেল হোৱাইটৰ সাক্ষাৎকাৰ দ্য টাইমছ অৱ ইণ্ডিয়াত

শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী: বঙালী চলচ্চিত্ৰৰ অভিনেত্ৰী
মোৰ প্ৰিয় মানুহ ছক্ৰেটিছ

মোৰ প্ৰিয় মানুহ ছক্ৰেটিছ হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন জীৱনী গ্ৰন্থ। এই প্ৰবন্ধ সংকলনখন ২০০১ চনত প্ৰথম প্ৰকাশ পায়।

লেখকৰ চমু পৰিচয়

অসমৰ এগৰাকী প্ৰখ্যাত সাহিত্যিক, সাংবাদিক, সমালোচক, কবি আৰু গল্পকাৰ। ১৯৭৮ চনত পিতা-পুত্ৰ গ্ৰন্থখনৰ বাবে অসমীয়া ভাষাত সাহিত্য অকাডেমি বঁটাৰে সন্মানিত হয়। ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়।

তথ্যৰ উৎস

শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
শ্ৰেণী:হোমেন বৰগোহাঞিৰ সাহিত্যৰাজি
লীনা হিডী

লীনা কেথৰিন হিডী (জন্ম: ৩ অক্টোবৰ, ১৯৭৩) এগৰাকী ব্ৰিটিছ অভিনেত্ৰী। এইচ.বি.অ’.ৰ ফেণ্টাচী ড্ৰামা ধাৰাবাহিক গেম অৱ থ্ৰোনছত (২০১১–২০১৯) চাৰ্চি লেনিনষ্টাৰৰ চৰিত্ৰত কৰা অভিনয়ৰ বাবে তেওঁ আন্তঃৰাষ্ট্ৰীয় পৰ্যায়ত স্বীকৃতি আৰু প্ৰশংসা লাভ কৰিছিল। এই চৰিত্ৰটোৰ বাবে তেওঁ পাঁচবাৰকৈ এমি বঁটাৰ মনোনয়ন আৰু এবাৰ গোল্ডেন গ্ল'ব বঁটাৰ মনোনয়ন লাভ কৰিছিল। ২০০৬ চনৰ বোলছবি ৩০০ত স্পাৰ্টাৰ ৰাণী গৰ্গোৰ চৰিত্ৰত কৰা অভিনয়ৰ বাবে তেওঁ চাটাৰ্ণ বঁটাৰ বাবে মনোনীত হৈছিল।

হিডীয়ে ৰহস্যধৰ্মী ড্ৰামা ছবি ৱাটাৰলেণ্ডৰ (১৯৯২) জৰিয়তে চলচ্চিত্ৰ জগতত অভিষেক ঘটায় আৰু ব্ৰিটিছ টেলিভিছন নাটক দ্য ক্লথছ ইন দা ৱাৰ্ডৰোবত (১৯৯৩) অভিনয় কৰে। ২০০৫ চনৰ বোলছবি দ্য ব্ৰাদাৰ্ছ গ্ৰিম আৰু ২০০৬ চনৰ ৩০০ত মুখ্য চৰিত্ৰত অভিনয় কৰি অধিক পৰিচিতি লাভ কৰাৰ আগলৈকে তেওঁ ব্ৰিটিছ আৰু আমেৰিকান চলচ্চিত্ৰ তথা টেলিভিছনত নিয়মিতভাৱে কাম কৰি গৈছিল। তেওঁ অভিনয় কৰা অন্যান্য উল্লেখযোগ্য বোলছবিসমূহৰ ভিতৰত আছে দ্য ৰিমেইনছ অৱ দা ডেব (১৯৯৩), দ্য জাংগল বুক (১৯৯৪), মিচেছ ডালোৱে (১৯৯৭), ৰিপ্লিছ গেম (২০০২), ইমাজিন মি এণ্ড ইউ (২০০৫), ড্ৰেড (২০১২), দ্য পাৰ্জ (২০১৩), ৩০০: ৰাইজ অৱ এন এম্পায়াৰ (২০১৪), প্ৰাইড এণ্ড প্ৰিজুডিচ এণ্ড জম্বিজ (২০১৬), আৰু ফাইটিং উইথ মাই ফেমিলী (২০১৯)।

হিডীয়ে বিজ্ঞানভিত্তিক ধাৰাবাহিক টাৰ্মিনেটৰ: দা ছাৰা কনাৰ ক্ৰনিকলছত (২০০৮–২০০৯) ছাৰা কনাৰৰ চৰিত্ৰত অভিনয় কৰিছিল। ইয়াৰ উপৰি তেওঁ এনিমেটেড ধাৰাবাহিক ৰাইজ অৱ দা টিনেজ মিউটেণ্ট নিনজা টাৰ্টলছ (২০১৮–২০২০) আৰু ৱেব ধাৰাবাহিক ইনফিনিটি ট্ৰেইনত (২০১৯–২০২১) অভিনয় কৰিছিল। তেওঁ ভিডিঅ’ গেম ৰাইজেন (২০০৯) আৰু চলচ্চিত্ৰ কিঙছগ্লেভ: ফাইনেল ফেণ্টাচী ১৫ (২০১৬) ত কণ্ঠদান কৰিছিল। লগতে তেওঁ এনিমেটেড ধাৰাবাহিক ডেঞ্জাৰ মাউচ (২০১৫–২০১৭), টেলছ অৱ আৰ্কেডিয়া (২০১৭–২০১৮; ২০২০) আৰু পাপেট ধাৰাবাহিক দ্য ডাৰ্ক ক্ৰিষ্টাল: এজ অৱ ৰেজিষ্টেন্সতো (২০১৯) কণ্ঠ দিছিল।

প্ৰাৰম্ভিক জীৱন

হিডীৰ জন্ম সুজান আৰু জন হিডীৰ কন্যা হিচাপে হৈছিল। তেওঁৰ পিতৃ ইয়ৰ্কশ্বায়াৰৰ এজন আৰক্ষী বিষয়া আছিল আৰু সেই সময়ত বাৰ্মুডা আৰক্ষী সেৱাৰ বাবে হেমিল্টনত কৰ্মৰত আছিল। হিডীৰ টিম নামৰ এজন কনিষ্ঠ ভাতৃ আছে। যেতিয়া তেওঁৰ বয়স পাঁচ বছৰ আছিল, তেওঁৰ পৰিয়ালটো ইংলেণ্ডলৈ উভতি আহে আৰু প্ৰথমতে ছামাৰছেটত বসতি স্থাপন কৰে। শ্বেলী কলেজত পঢ়ি থকাৰ সময়তে তেওঁ পোনপ্ৰথমে অভিনয়ৰ অভিজ্ঞতা লাভ কৰিছিল। ১৭ বছৰ বয়সত ৰয়েল নেচনেল থিয়েটাৰত এখন স্কুলীয়া নাটকত অভিনয় কৰি থকা অৱস্থাত তেওঁক লক্ষ্য কৰা হৈছিল আৰু ১৯৯২ চনৰ ছবি ৱাটাৰলেণ্ডৰ এটা চৰিত্ৰৰ বাবে বাছনি কৰা হৈছিল।

ব্যক্তিগত জীৱন

হিডীয়ে ২০০৭ চনৰ মে' মাহত সংগীতশিল্পী পিটাৰ লঘৰানৰ সৈতে বিবাহপাশত আবদ্ধ হয়। সন্তানটিৰ জন্মৰ পাছত তেওঁ প্ৰসৱোত্তৰ বিষাদগ্ৰস্ততাত ভোগাৰ কথা প্ৰকাশ কৰিছে। হিডী আৰু লঘৰান ২০১১ চনত পৃথক হয় আৰু তেওঁ ২০১২ চনৰ জুলাই মাহত বিবাহ বিচ্ছেদৰ বাবে আৱেদন কৰে, যিটো ২০১৩ চনৰ ডিচেম্বৰত চূড়ান্ত হয়। ২০১৫ চনৰ ১০ জুলাইত হিডীয়ে তেওঁৰ বাল্যকালৰ বন্ধু তথা চলচ্চিত্ৰ নিৰ্মাতা ডেন কাডানৰ এগৰাকী কন্যা সন্তান জন্ম দিয়ে। কাডানে তেওঁৰ চুটি ছবি দ্য ডেভিলছ ৱেডিংত হিডীৰ সৈতে কাম কৰিছিল। ২০১৯ চনৰ জুন মাহৰ ভিতৰত তেওঁলোক পৃথক হৈছিল। ২০২২ চনৰ অক্টোবৰত হিডীয়ে আমেৰিকান অভিনেতা মাৰ্ক মেঞ্চাকাক বিবাহ কৰায়, যাৰ সৈতে তেওঁ ২০২০ চনৰপৰা প্ৰেমৰ সম্পৰ্কত আছিল।

তথ্যসূত্ৰ

বাহ্যিক সংযোগ

শ্ৰেণী:বৃটিছ অভিনেত্ৰী
সুলোচনা চৱান

সুলোচনা মহাদেৱ কদম (; ১৩ মাৰ্চ ১৯৩৩ – ১০ ডিচেম্বৰ ২০২২),এগৰাকী ভাৰতীয় গায়িকা। তেওঁ সুলোচনা চৱান নামেৰে জনাজাত কণ্ঠশিল্পী গৰাকী মাৰাঠী “লাৱণী”ৰ বাবে প্ৰখ্যাত।

অন্য বহু লাৱণীৰ ভিতৰত তেওঁৰ প্ৰসিদ্ধ লাৱণী কিছুমান হৈছে, "তুজ্য উছলা লাগাল কলহা", "পদৰৱৰ্তী জাৰতৰিচা" এই দুয়োটা মালহাৰী মাৰ্তাণ্ড (১৯৬৫) ছবিৰ; "সোলাৱা বাৰিশ ঢোক্যচা", "কাছা কায় পাটিল বৰা হায় কা?" দুয়োটা ছাৱাল মাঝা আইকা! (১৯৬৪) ছবিৰ। তেখেতে হিন্দী চলচ্চিত্ৰ আৰু এলবামৰ গীতসমূহো ৰেকৰ্ডিং কৰিছিল। তেওঁ হিন্দী ছবি আৰু এলবামৰ বাবে গীত ৰেকৰ্ডিং কৰিছিল। তেওঁৰ বিখ্যাত গীতসমূহৰ ভিতৰত আছে "চোৰী চোৰী আগ ছি দিল মেঁ লগে","উলফত জিছে কেহতে হ্যায়। জীনে কা সাহাৰা হ্যায়" আদি।

কৰ্মজীৱন

সুলোচনাই অতি কম বয়সতে নিজৰ কেৰিয়াৰ আৰম্ভ কৰিছিল। ছয়-সাত বছৰ বয়সত তেওঁ গৰৱাত কৃষ্ণৰ ৰূপত স্থানীয় নাটকত অংশ লৈছিল। পিছত গুজৰাটী থিয়েটাৰত অভিনয় কৰিবলৈ আৰম্ভ কৰে। উৰ্দু ভাষাৰ পাঠ লোৱাৰ লগতে হিন্দী-উৰ্দু নাটকতো তেওঁ কাম কৰিছিল। পাঞ্জাবী আৰু তামিল কিছুমান ছবিতো কাম কৰিছিল। মেকআপ আৰ্টিষ্ট শুভম দাণ্ডেকাৰে তেওঁক সংগীত পৰিচালক শ্যামবাবু পাঠকৰ সৈতে চিনাকি কৰাই দিছিল । মাকৰ সৈতে তেওঁ ভি শান্তৰামৰ ৰাজকমল ষ্টুডিঅ’লৈ গৈ গান গোৱাৰ পাঠ ল’বলৈ ধৰে। ১১ বছৰ বয়সত চৱানে পেছাদাৰীভাৱে গান গাবলৈ আৰম্ভ কৰে আৰু কৃষ্ণ সুদামা (১৯৪৭) ছবিখনত গীত গায়।

১৯৬২ চনৰ ৰংগল্যা ৰাত্ৰি আশা ছবিখনৰ বাবে তেওঁ প্ৰথমটো লাৱণী গাইছিল, যাৰ সংগীত আছিল বসন্ত পাৱাৰৰ। গীত লিখিছিল জগদীশ খেবুদকাৰে। পিছলৈ চৱানে মাৰাঠী আৰু হিন্দী ছবিৰ জৰিয়তে বহুতো লাৱনী গোৱাৰ লগতে মঞ্চতো অভিনয় কৰে।

সন্মান

২০১২: অন্যান্য (লাৱনী- মহাৰাষ্ট্ৰ) শিতানত সংগীত নাটক একাডেমী বঁটা।
২০২২: পদ্মশ্ৰী

তথ্য সংগ্ৰহ

বাহ্যিক সংযোগ

শ্ৰেণী:ভাৰতীয় কণ্ঠশিল্পী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:ভাৰতীয় মঞ্চ অভিনেত্ৰী